"Bosna i Hercegovina stvara most ka sigurnijoj digitalnoj sferi kroz partnerstvo sa Slovenijom"

U sklopu održanog Bledskog strateškog foruma u Sloveniji, direktor Agencije za identifikacione dokumente, evidenciju i razmjenu podataka Bosne i Hercegovine, prof. dr. Almir Badnjević, ostvario je izuzetno uspješne susrete i razgovore sa značajnim predstavnicima iz oblasti digitalne transformacije i cyber sigurnosti.

Na marginama foruma, direktor Badnjević se sastao sa ministricom za digitalnu transformaciju Republike Slovenije, Emilijom Stojmenova Duh i državnom sekretarkom Aidom Kamisalic Latific. Tokom ove važne interakcije, postignut je konsenzus o budućoj saradnji između Agencije za identifikacione dokumente, evidenciju i razmjenu podataka Bosne i Hercegovine i ministarstva za digitalnu transformaciju Republike Slovenije. Ovaj korak ima za cilj olakšati prenos znanja i tehnologije u domenu digitalne transformacije između dvije zemlje, te unaprijediti razmjenu podataka u svrhu daljeg razvoja efikasnih rješenja.

Ministar komunikacija i transporta Bosne i Hercegovine, Edin Forto, je dao poseban doprinos inicirajući bilateralnu suradnju između dva ministarstva, kako bi olakšali implementaciju sporazuma i unaprijedili sinergiju u oblasti digitalne transformacije.

Uz to, direktor Agencije za identifikacione dokumente, evidenciju i razmjenu podataka Bosne i Hercegovine i ministar Forto susrelu su se i sa dr. Urošem Sveteom, direktorom Ureda za sigurnost informacija Vlade Republike Slovenije. Ovaj susret je rezultirao planom za daljnju bilateralnu saradnju iz oblasti cyber sigurnosti, što će doprinijeti zaštiti informacijskih sistema i podataka u obje zemlje.

Direktor Badnjević je istakao značaj postignutih rezultata i izrazio optimizam povodom budućih koraka u unapređenju digitalne transformacije i cyber sigurnosti. Posvećenost i liderstvo IDDEEA-e u ovoj oblasti nastavljaju da pomažu Bosni i Hercegovini da ostvari značajan napredak u digitalnoj eri.

Ovi susreti predstavljaju konkretne korake ka jačanju međunarodne saradnje i izgradnji održivih partnerstava u oblasti tehnologije i sigurnosti. Agencija za identifikacione dokumente, evidenciju i razmjenu podataka Bosne i Hercegovine ostaje predana daljem razvoju i unapređenju tehnoloških inovacija i sigurnosnih aspekata kako bi građanima pružila najbolje moguće usluge.

